Fót Város Önkormányzata Képviselő-testületének .../.... (...) önkormányzati rendelete
a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet módosításáról
Fót Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 53. § (1) és (3) bekezdésben, 59. § (2) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
(1) A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet 1. melléklete az 1. melléklet szerint módosul.
(2) A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet 2. melléklete a 2. melléklet szerint módosul.
2. §
Hatályát veszti a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet
a)	2. melléklet 1.1.4. pontja,
b)	2. melléklet 1.1.7. pontja,
c)	2. melléklet 1.1.15. és 1.1.16. pontja,
d)	2. melléklet 1.1.23. pontja,
e)	2. melléklet 1.1.36. pontja,
f)	2. melléklet 1.2.9. pontja,
g)	6. melléklet 14. pont.
3. §
Ez a rendelet a kihirdetését követő napon lép hatályba.

Fót, 2023. május …



	dr. Vass György
	dr. Mihályi Zsolt Apor

	polgármester
	jegyző




1. melléklet az .../... . (... . ... .) önkormányzati rendelethez
1. A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet 1. melléklet 1.2.4. pontja helyébe a következő pont lép:
„1.2.4. Vörösmarty Művelődési Ház és Közérdekű Muzeális Gyűjtemény	 
Fót, Vörösmarty tér 3.	 
Tagintézményei-telephelyei:	 
Tel.: 538-260; 537-350	 
Németh Kálmán Emlékház	 
Fót, Béke utca 30.	 
Tájház	 
Fót, Petőfi Sándor utca 6.”

2. melléklet az .../... . (... . ... .) önkormányzati rendelethez
1. A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet 2. melléklet 1.1.6. pontja helyébe a következő pont lép:
„1.1.6. Az önkormányzati vagyongazdálkodás körében
a) dönt a korlátozottan forgalomképes vagyon tulajdonjogának megszerzéséről, hasznosításáról, használatba adásáról és haszonélvezetbe adásáról nettó 3 millió forint forgalmi érték összeghatárig;
b) dönt a forgalomképes vagyon tulajdonjogának megszerzéséről, átruházásáról, hasznosításáról, használatba adásáról és haszonélvezetbe adásáról nettó 3 millió forint forgalmi érték összeghatárig;
c) dönt öröklés, illetve az Önkormányzat javára vagyonról történő lemondás elfogadásáról nettó 25 millió forint összeghatárig;
d) dönt önkormányzati vagyon tulajdonjogának ingyenes vagy kedvezményes, bármely jogcímen történő átruházásáról, vagy a vagyon egyéb módon történő, ingyenes vagy kedvezményes hasznosításáról nettó 500.000 forint értéket meg nem haladóan;
e) dönt leselejtezett ingó vagyon ingyenes, vagy kedvezményes átruházásáról;
f) dönt önkormányzati ingatlan vagyon alkalmi jellegű ingyenes, vagy kedvezményes hasznosításáról;
g) dönt behajthatatlannak nem minősülő követelésről, vagy annak egy részéről történő lemondásról nettó 3 millió forintot meg nem haladó követelés összeg esetén;
h) dönt az Önkormányzat és a fenntartásában működő intézmények perbeli, vagy peren kívüli egyezség megkötésére vonatkozóan nettó 3 millió forint pertárgy értéket meg nem haladó peres és nemperes eljárás esetében.”
2. A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020 (IX.28.) önkormányzati rendelet 2. melléklet 2.1. pontja a következő 2.1.2. és 2.1.3. ponttal egészül ki:
„2.1.2. Dönt korlátozottan forgalomképes vagyon esetében a nettó 3 millió forint forgalmi értéket meghaladó, de nettó 25 millió forintot meg nem haladó forgalmi értékű vagyon tulajdonjogának megszerzéséről hasznosításáról, használatba adásáról és haszonélvezetbe adásáról.


Et. 19-A. sz. 1. melléklet
2.1.3. Dönt forgalomképes vagyon esetében a nettó 3 millió forint forgalmi értéket meghaladó, de nettó 25 millió forintot meg nem haladó forgalmi értékű vagyon tulajdonjogának megszerzéséről, átruházásáról hasznosításáról, használatba adásáról és haszonélvezetbe adásáról.”

Általános indokolás
A jelen rendeletmódosítást egyfelől a Képviselő-testület által 2023. márciusában megalkotott az Önkormányzat vagyonáról és a vagyongazdálkodás szabályairól szóló 10/2023. (III. 31.) önkormányzati rendelet, másrészről magasabb szintű jogszabályváltozás indokolta.
A vagyonrendelet 2023. június 1. napján lép hatályba kellő időt biztosítva ezzel a felkészülésre, melynek nyomán sor kerül a használati szerződések felülvizsgálatára, valamint az új vagyonrendeletben meghatározott átruházott hatáskörök KT SZMSZ-ben történő átvezetésre.
A Magyar Államkincstár az államháztartásról szóló 2011. évi CXCV. törvény, valamint az államháztartásról szóló törvény végrehajtásáról szóló 368/2011. (XII.31.) Kormányrendelet előírásai alapján közhiteles törzskönyvi nyilvántartást vezet a törzskönyvi jogi személyekről. Az önkormányzatok törzskönyvi jogi személyek, így a jogszabályok által előírt adatokat nyilvántartja a Kincstár. 
A törzskönyvi nyilvántartás kapcsán 2023. április 7-én értesítés érkezett a Magyar Államkincstártól, hogy a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 2023. március 9. napjával módosult akként, hogy törlésre került a Rövid időtartamú közfoglalkoztatás 041231 funkció kódja.
A Magyar Államkincstár felhívta az Önkormányzat figyelmét, hogy az Áht. és az Áht.vhr rendelkezései alapján a KT SZMSZ 6. mellékletét és a törzskönyvi nyilvántartást legkésőbb 2023. június 7. napjáig módosítani kell.
Részletes indokolás
Az 1. §-hoz 
Az elfogadott új vagyonrendelet hatályba lépése okán módosítani szükséges a KT SZMSZ átruházott hatáskörök felsorolását tartalmazó 2. mellékletét az alábbiak szerint:
A 2. melléklet 1. pontja tartalmazza a Polgármesterre átruházott és önkormányzati rendeletben szabályozott hatáskörök felsorolását. A 2. melléklet, 1. cím, 1.1. pont, 1.1.6. alpontja helyébe a következő rendelkezés lép:
{A Polgármester átruházott hatáskörben} „Az önkormányzati vagyongazdálkodás körében
a) dönt a korlátozottan forgalomképes vagyon tulajdonjogának megszerzéséről, hasznosításáról, használatba adásáról és haszonélvezetbe adásáról nettó 3 millió forint forgalmi érték összeghatárig;
b) dönt a forgalomképes vagyon tulajdonjogának megszerzéséről, átruházásáról, hasznosításáról, használatba adásáról és haszonélvezetbe adásáról nettó 3 millió forint forgalmi érték összeghatárig;
c) dönt öröklés, illetve az Önkormányzat javára vagyonról történő lemondás elfogadásáról nettó 25 millió forint összeghatárig;
d) dönt önkormányzati vagyon tulajdonjogának ingyenes vagy kedvezményes, bármely jogcímen történő átruházásáról, vagy a vagyon egyéb módon történő, ingyenes vagy kedvezményes hasznosításáról nettó 500.000 forint értéket meg nem haladóan;
e) dönt leselejtezett ingó vagyon ingyenes, vagy kedvezményes átruházásáról;
f) dönt önkormányzati ingatlan vagyon alkalmi jellegű ingyenes, vagy kedvezményes hasznosításáról;
g) dönt behajthatatlannak nem minősülő követelésről, vagy annak egy részéről történő lemondásról nettó 3 millió forintot meg nem haladó követelés összeg esetén;
h) dönt az Önkormányzat és a fenntartásában működő intézmények perbeli, vagy peren kívüli egyezség megkötésére vonatkozóan nettó 3 millió forint pertárgy értéket meg nem haladó peres és nemperes eljárás esetében.”
A 2. melléklet 2. pontja tartalmazza a Pénzügyi, Jogi és Gazdasági Bizottságra átruházott és önkormányzati rendeletben szabályozott hatáskörök felsorolását. A 2. melléklet, 2. cím, 2.1. pontja a következő 2.1.2. és 2.1.3. ponttal egészül ki:
{A Pénzügyi, Jogi és Gazdasági Bizottság átruházott hatáskörben}
„2.1.2. Dönt korlátozottan forgalomképes vagyon esetében a nettó 3 millió forint forgalmi értéket meghaladó, de nettó 25 millió forintot meg nem haladó forgalmi értékű vagyon tulajdonjogának megszerzéséről hasznosításáról, használatba adásáról és haszonélvezetbe adásáról.
2.1.3. Dönt forgalomképes vagyon esetében a nettó 3 millió forint forgalmi értéket meghaladó, de nettó 25 millió forintot meg nem haladó forgalmi értékű vagyon tulajdonjogának megszerzéséről, átruházásáról hasznosításáról, használatba adásáról és haszonélvezetbe adásáról.”
A KT SZMSZ 1. mellékletében az Önkormányzat intézményei kerültek felsorolásra legfontosabb alapadataikkal. A Képviselő-testület 2023. februárjában döntött arról, hogy a 2151 Fót, Béke utca 35. szám alatti telephelyet teljes egészében a Könyvtár számára biztosítja, ezért ez az információ is pontosításra került.
A 2. §-hoz 
A Tervezet hatályon kívül helyező rendelkezést tartalmaz a rendelet 2 mellékletére vonatkozóan, mely a hatályát vesztő vagyonrendeletből fakadó korábbi átruházott hatásköröket tartalmazza. 
Hatályon kívül helyezi továbbá a 6. melléklet 14. pontját a Rövid időtartamú közfoglalkoztatás 041231 funkciót, mert a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 2023. március 9. napjával módosult akként, hogy törlésre került funkció.
 
A 3. §-hoz 
Hatályba léptető rendelkezést tartalmaz.






HATÁSVIZSGÁLATI LAP
Fót Város Önkormányzat Képviselő-testületének
a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020. (IX. 28.) önkormányzati rendelet módosításához
1. Társadalmi hatások
A Képviselő-testület szervezeti és működési szabályzata elengedhetetlen a testület működéséhez. Meghatározza a működéshez szükséges rendelkezéseket. 
2. Gazdasági, költségvetési hatások
A Tervezetben átvezetésre kerülnek a Polgármester és a Pénzügyi Jogi és Gazdasági Bizottság az Önkormányzat vagyonáról és a vagyongazdálkodás szabályairól szóló 2023. június 1. napján hatályba lépő rendeletben meghatározott vagyongazdálkodással összefüggő átruházott hatásköröket.
3. Környezeti hatások
A Rendelet módosításának környezeti hatása nincsen.
4. Egészségügyi hatások
A Rendelet módosításának egészségügyi hatása nincsen.
5. Adminisztratív terheket befolyásoló hatások
A rendelet-tervezet elfogadásával az adminisztrációs terhek nem növekednek.
6. A jogszabály megalkotásának szükségessége, a jogalkotás elmaradásának várható következményei
A jelen rendeletmódosítást egyfelől a Képviselő-testület által 2023. márciusában megalkotott az Önkormányzat vagyonáról és a vagyongazdálkodás szabályairól szóló 10/2023. (III. 31.) önkormányzati rendelet, másrészről magasabb szintű jogszabályváltozás indokolta. A törzskönyvi nyilvántartás kapcsán 2023. április 7-én értesítés érkezett a Magyar Államkincstártól, hogy a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 2023. március 9. napjával módosult akként, hogy törlésre került a Rövid időtartamú közfoglalkoztatás 041231 funkció kódja. A Magyar Államkincstár felhívta az Önkormányzat figyelmét, hogy az Áht. és az Áht.vhr rendelkezései alapján a KT SZMSZ 6. mellékletét és a törzskönyvi nyilvántartást legkésőbb 2023. június 7. napjáig módosítani kell.
7. A jogszabály alkalmazásához szükséges személyi, tárgyi, szervezeti és pénzügyi feltételek
A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

